દાંતા અંબાજી પંથકમાં ગુરુવારે બપોરે વાતાવરણમાં એકાએક પલટો નોંધાયો હતો. જ્યાં આકાશમાં વરસાદી વાદળો ગોરંભાઈ ગયા હતા. દરમ્યાન બપોરના ત્રણેક વાગ્યાના સુમારે દાંતા અંબાજી માર્ગ ઉપરના રપટથી ત્રિશૂળીયા ઘાટ સુધી મેઘ ગર્જના સાથે વરસાદી ઝાપટું તૂટી પડ્યું હતું. જોકે દાંતા અને અંબાજીમાં એક ટીપું પણ વરસ્યું ન હતું. આમ શિયાળાના પ્રારંભેજ વાતાવરણીય પલટો માઠા સમાચારની આગાહી સૂચવી રહ્યું છે. અંબાજીના ત્રિશૂળીયા ઘાટમાં વરસાદી ઝાપટા બાદ સાંજના સુમારે દાંતા પંથકમાં પણ વાતાવરણ પલટાયું હતું.